CELEX: 32015R1005
Language: da
Date: 2015-06-25 00:00:00
Title: Kommissionens forordning (EU) 2015/1005 af 25. juni 2015 om ændring af forordning (EF) nr. 1881/2006 for så vidt angår grænseværdierne for bly i visse fødevarer (EØS-relevant tekst)

26.6.2015   
            
            
               DA
            
            
               Den Europæiske Unions Tidende
            
            
               L 161/9
            
         KOMMISSIONENS FORORDNING (EU) 2015/1005
   af 25. juni 2015
   om ændring af forordning (EF) nr. 1881/2006 for så vidt angår grænseværdierne for bly i visse fødevarer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1881/2006 (2) er der fastsat grænseværdier for bestemte forurenende stoffer i fødevarer.
            
         
               (2)
            
            
               Den Europæiske Fødevaresikkerhedsautoritets (EFSA's) Ekspertpanel for Forurenende Stoffer i Fødevarekæden (i det følgende benævnt »ekspertpanelet«) vedtog den 18. marts 2010 en udtalelse om bly i fødevarer (3). Ekspertpanelet pegede på udviklingsmæssig neurotoksicitet hos småbørn og kardiovaskulære virkninger og nefrotoksicitet hos voksne som mulige kritiske skadelige virkninger af bly, hvorpå risikovurderingen kan baseres. Det påpegede endvidere, at beskyttelse af børn og kvinder i den fødedygtige alder imod den mulige risiko for neuroudviklingsmæssige virkninger er tilstrækkelig til at beskytte alle befolkningsgrupper mod de øvrige skadelige virkninger af bly. Det er derfor passende at mindske eksponeringen via kosten for bly i fødevarer ved at sænke de nuværende grænseværdier og fastsætte supplerende grænseværdier for bly i relevante varer.
            
         
               (3)
            
            
               Der findes allerede grænseværdier for modermælkserstatninger og tilskudsblandinger. For at garantere, at eksponeringen af spædbørn og småbørn via kosten fortsat sænkes, bør de nuværende grænseværdier sænkes og nye grænseværdier fastsættes for forarbejdede fødevarer baseret på cerealier og babymad til spædbørn og småbørn, fødevarer til særlige medicinske formål til spædbørn og småbørn og drikkevarer, der i høj grad forbruges af denne sårbare gruppe af forbrugere.
            
         
               (4)
            
            
               Nye data om forekomst viser, at nogle af de nuværende undtagelser fra standardgrænseværdier ikke længere er nødvendige, fordi standardgrænseværdierne kan overholdes ved at følge god praksis, eller fordi lavere grænseværdier er opnåelige. Det er derfor ikke længere nødvendigt med særlige grænseværdier for kål undtagen bladkål, friske bælgplanter og de fleste bær og små frugter, mens de nuværende grænseværdier bør sænkes for blæksprutter, de fleste frugtgrøntsager, de fleste frugtsafter, vin og aromatiseret vin.
            
         
               (5)
            
            
               For så vidt angår havrerod er det vanskeligt at overholde grænseværdierne. Eftersom forbruget af denne vare er lavt, og virkningerne for menneskers eksponering er ubetydelige, bør grænseværdierne for bly i havrerod hæves.
            
         
               (6)
            
            
               Sporadiske fund af høje niveauer af bly i honning har udløst håndhævelsesforanstaltninger fra medlemsstaternes side for forskellige niveauer af bly. Forskelle i regler vedtaget af medlemsstaterne kan forhindre, at det fælles marked fungerer, og der bør derfor fastsættes en harmoniseret grænseværdi for bly i honning.
            
         
               (7)
            
            
               Idet forbrug af te og urtete kan bidrage væsentligt til eksponering gennem kosten, bør der fastsættes en grænseværdi for disse varer. I mangel af data om tørrede teblade og tørrede dele af andre planter til tilberedning af urtete, der tillader at fastsætte en sådan grænseværdi, bør der imidlertid indsamles data om forekomst med henblik på en mulig fastsættelse af en særlig grænseværdi på et senere tidspunkt.
            
         
               (8)
            
            
               Lovgivning relateret til forarbejdede fødevarer baseret på cerealier, babymad til spædbørn og småbørn og fødevarer til særlige medicinske formål er blevet afløst, hvilket nødvendiggør ændringer af visse slutnoter.
            
         
               (9)
            
            
               Medlemsstaterne og fødevarevirksomhedslederne bør have tid til at tilpasse sig de nye grænseværdier, der fastsættes ved denne forordning. Grænseværdierne for bly bør derfor finde anvendelse på et senere tidspunkt.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 1881/2006 ændres som angivet i bilaget til nærværende forordning.
   Artikel 2
   Grænseværdierne for bly i bilaget til forordning (EF) nr. 1881/2006, som ændret ved denne forordning, anvendes fra den 1. januar 2016. Fødevarer, der ikke overholder disse grænseværdier, og som lovligt er markedsført før den 1. januar 2016, kan fortsat markedsføres efter denne dato, indtil »bedst før«-datoen eller sidste anvendelsesdato er overskredet.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juni 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 37 af 13.2.1993, s. 1.
   
      (2)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
   
      (3)  EFSA's Ekspertpanel for Forurenende Stoffer i Fødevarekæden: Scientific Opinion on Lead in Food. EFSA Journal 2010; 8(4):1570.
   
      BILAG
      I bilaget til forordning (EF) nr. 1881/2006 foretages følgende ændringer:
      
                  1)
               
               
                  Punkt 3.1 (Bly) affattes således:
                  
                              »3.1.
                           
                           
                              Bly
                           
                           
                               
                           
                        
                              3.1.1.
                           
                           
                              Rå mælk (6), varmebehandlet mælk og mælk til fremstilling af mælkebaserede produkter
                           
                           
                              0,020
                           
                        
                              3.1.2.
                           
                           
                              Modermælkserstatninger og tilskudsblandinger til spædbørn og småbørn
                           
                           
                               
                           
                        
                               
                           
                           
                              markedsført i pulverform (8) (29)
                           
                           
                              0,050
                           
                        
                               
                           
                           
                              markedsført i flydende form (8) (29)
                           
                           
                              0,010
                           
                        
                              3.1.3.
                           
                           
                              Forarbejdede fødevarer baseret på cerealier og babymad til spædbørn og småbørn (3) (29), undtagen de i punkt 3.1.5 nævnte drikkevarer
                           
                           
                              0,050
                           
                        
                              3.1.4.
                           
                           
                              Fødevarer til særlige medicinske formål (9) særligt beregnet til spædbørn og småbørn
                           
                           
                               
                           
                        
                               
                           
                           
                              markedsført i pulverform (29)
                           
                           
                              0,050
                           
                        
                               
                           
                           
                              markedsført i flydende form (29)
                           
                           
                              0,010
                           
                        
                              3.1.5.
                           
                           
                              Drikkevarer til spædbørn og småbørn mærket og solgt som sådanne, undtagen de i punkt 3.1.2 og 3.1.4 nævnte fødevarer
                           
                           
                               
                           
                        
                               
                           
                           
                              markedsført i flydende form eller med henblik på rekonstitution efter producentens anvisninger, herunder frugtsaft (4)
                           
                           
                              0,030
                           
                        
                               
                           
                           
                              med henblik på tilberedning ved infusion eller afkogning (29)
                           
                           
                              1,50
                           
                        
                              3.1.6.
                           
                           
                              Kød (undtagen spiselige slagtebiprodukter) af kvæg, får, svin og fjerkræ (6)
                           
                           
                              0,10
                           
                        
                              3.1.7.
                           
                           
                              Spiselige slagtebiprodukter af kvæg, får, svin og fjerkræ (6)
                           
                           
                              0,50
                           
                        
                              3.1.8.
                           
                           
                              Fiskekød (muskelkød) (24) (25)
                           
                           
                              0,30
                           
                        
                              3.1.9.
                           
                           
                              Blæksprutter (52)
                           
                           
                              0,30
                           
                        
                              3.1.10.
                           
                           
                              Krebsdyr (26) (44)
                           
                           
                              0,50
                           
                        
                              3.1.11.
                           
                           
                              Toskallede bløddyr (26)
                           
                           
                              1,50
                           
                        
                              3.1.12.
                           
                           
                              Korn og bælgfrugter
                           
                           
                              0,20
                           
                        
                              3.1.13.
                           
                           
                              Grøntsager, undtagen bladkål, havrerod, bladgrøntsager, friske urter, svampe, tang og frugtgrøntsager (27) (53)
                           
                           
                              0,10
                           
                        
                              3.1.14.
                           
                           
                              Bladkål, havrerod, bladgrøntsager undtagen friske urter og følgende svampe: Agaricus bisporus (havechampignon), Pleurotus ostreatus (østershat), Lentinula edodes (shiitake) (27)
                           
                           
                              0,30
                           
                        
                              3.1.15.
                           
                           
                              Frugtgrøntsager
                           
                           
                               
                           
                        
                               
                           
                           
                              sukkermajs (27)
                           
                           
                              0,10
                           
                        
                               
                           
                           
                              undtagen sukkermajs (27)
                           
                           
                              0,05
                           
                        
                              3.1.16.
                           
                           
                              Frugt, undtagen tranebær, solbær og ribs, hyldebær og frugt af jordbærtræ (27)
                           
                           
                              0,10
                           
                        
                              3.1.17.
                           
                           
                              Tranebær, solbær og ribs, hyldebær og frugt af jordbærtræ (27)
                           
                           
                              0,20
                           
                        
                              3.1.18.
                           
                           
                              Fedtstoffer og olier, herunder mælkefedt
                           
                           
                              0,10
                           
                        
                              3.1.19.
                           
                           
                              Frugtsaft, koncentreret frugtsaft i rekonstitueret form og frugtnektar
                           
                           
                               
                           
                        
                               
                           
                           
                              udelukkende fra bær og andre små frugter (14)
                           
                           
                              0,05
                           
                        
                               
                           
                           
                              fra frugter, undtagen bær og andre små frugter (14)
                           
                           
                              0,03
                           
                        
                              3.1.20.
                           
                           
                              Vin (herunder mousserende vin, men undtagen hedvin), æblecider, pærecider og frugtvin (11)
                           
                           
                               
                           
                        
                               
                           
                           
                              produkter fremstillet fra frugthøsten i 2001 til frugthøsten i 2015
                           
                           
                              0,20
                           
                        
                               
                           
                           
                              produkter fremstillet fra frugthøsten i 2016 og frem
                           
                           
                              0,15
                           
                        
                              3.1.21.
                           
                           
                              Aromatiseret vin, aromatiserede vinbaserede drikkevarer og aromatiserede cocktails af vinprodukter (13)
                           
                           
                               
                           
                        
                               
                           
                           
                              produkter fremstillet fra frugthøsten i 2001 til frugthøsten i 2015
                           
                           
                              0,20
                           
                        
                               
                           
                           
                              produkter fremstillet fra frugthøsten i 2016 og frem
                           
                           
                              0,15
                           
                        
                              3.1.22.
                           
                           
                              Kosttilskud (39)
                           
                           
                              3,0
                           
                        
                              3.1.23.
                           
                           
                              Honning
                           
                           
                              0,10«
                           
                        
            
                  2)
               
               
                  Slutnote 3 affattes således:
                  
                              »(3)
                           
                           
                              Fødevarer i denne kategori som defineret i Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT L 181 af 29.6.2013, s. 35).«
                           
                        
            
                  3)
               
               
                  Slutnote 8 og 9 udgår. Henvisninger til slutnote 8 og 9 erstattes af henvisninger til slutnote 3.
               
            
                  4)
               
               
                  Slutnote 11 affattes således:
                  
                              »(11)
                           
                           
                              Vin og mousserende vin som defineret i Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).«
                           
                        
            
                  5)
               
               
                  Slutnote 13 affattes således:
                  
                              »(13)
                           
                           
                              Fødevarer i denne kategori som defineret i Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91 (EUT L 84 af 20.3.2014, s. 14).
                              Grænseværdien for OTA for disse drikkevarer er en funktion af den forholdsmæssige mængde vin og/eller druemost i det færdige produkt.«
                           
                        
            
                  6)
               
               
                  Slutnote 16 affattes således:
                  
                              »(16)
                           
                           
                              Spædbørn og småbørn som defineret i Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT L 181 af 29.6.2013, s. 35).«
                           
                        
            
                  7)
               
               
                  Slutnote 28 udgår.
               
            
                  8)
               
               
                  Slutnote 44 affattes således:
                  
                              »(44)
                           
                           
                              Muskelkød fra lemmer og bagkrop. Denne definition udelukker cephalothorax hos krebsdyr. For så vidt angår krabber og krabbelignende krebsdyr (Brachyura og Anomura): muskelkød fra lemmer.«
                           
                        
            
                  9)
               
               
                  Slutnote (52) og (53) tilføjes:
                  
                              »(52)
                           
                           
                              Grænseværdien gælder for dyret, som det sælges, uden indvolde.
                           
                        
                              (53)
                           
                           
                              For kartofler gælder grænseværdien for skrællede kartofler.«